CELEX: C2005/281/43
Language: sk
Date: 2005-11-12 00:00:00
Title: Vec T-302/05: Žaloba podaná 2. augusta 2005 – Torijano Montero/Rada

12.11.2005   
            
            
               SK
            
            
               Úradný vestník Európskej únie
            
            
               C 281/23
            
         Žaloba podaná 2. augusta 2005 – Torijano Montero/Rada
   (Vec T-302/05)
   (2005/C 281/43)
   Jazyk konania: francúzština
   Účastníci konania
   
      Žalobca: Javier Torijano Montero (Brusel, Belgicko) (v zastúpení: S. Rodrigues, advokát, A. Jaume, advokát)
   
      Žalovaná: Rada Európskej únie
   Návrhy žalobcu
   V prvom rade
   
               —
            
            
               zrušiť rozhodnutie orgánu povereného menovaním o zamietnutí sťažnosti žalobcu v spojení s rozhodnutím o vymenovaní prijatom orgánom povereným menovaním 11. októbra 2004 v rozsahu, v akom stanovuje jeho platovú triedu uplatnením článku 12 ods. 3 prílohy XIII Služobného poriadku,
            
         
               —
            
            
               pripomenúť orgánu poverenému menovaním dôsledky zrušenia napadnutých rozhodnutí, predovšetkým preradenia žalobcu do platovej triedy A*8, a to s retroaktívnym účinkom od 16. októbra 2004, dátumu, kedy nadobudlo účinnosť rozhodnutie o vymenovaní z 20. októbra 2004.
            
         Subsidiárne
   
               —
            
            
               zaviazať Komisiu nahradiť škodu, ktorú žalobca utrpel tým, že nebol zaradený aspoň do platovej triedy A*8, a to od 16. októbra 2004, dátumu, kedy nadobudlo účinnosť rozhodnutie o vymenovaní z 20. októbra 2004.
            
         V každom prípade
   
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobné dôvody a hlavné tvrdenia, o ktoré sa opiera žalobca, sú väčšinou rovnaké, ako žalobné dôvody a hlavné tvrdenia vo veci T-207/05, Schulze/Komisia (1). Žalobca tiež tvrdí, že boli porušené pravidlá týkajúce sa vzťahu medzi základnými pracovnými miestami na jednej strane a kategóriami a platovými triedami na druhej strane.
   
      (1)  Ú. v. EÚ C 193, 6.8.2005, s. 36.